Ba’athpartiet

Ba'athpartiet (Ba'ath betyr «oppstandelse» eller «gjenfødelse» på arabisk) var et sekulært orientert, panarabisk politisk parti, som motsetter seg «vestlig imperialisme» og maner til arabisk «gjenfødelse» og dannelsen av én arabisk nasjonalstat.Shiva Balaghi, Saddam Hussein. A Biography (Westport & Greenwood, 2008). I 1966 ble partiet splittet i to, et et syrisk-ledet Ba'athparti og et irakisk ledet Ba'athparti.

Partiets slagord — «Enhet, frihet og sosialisme» (wahda, hurriya, ishtirakiya) — sikter til arabisk enhet, frihet fra ikke-arabisk kontroll og innblanding og til arabisk sosialisme, da som motsetning til europeisk sosialisme (eller kommunisme).

Partiet ble grunnlagt i Damaskus i 1940 av Michel Aflaq, som var kristen og tilhørte den ortodokse kirke i Antiokia, og Salah al-Din al-Bitar, som var sunnimuslim. Det har senere etablert seg i en rekke arabiske stater — eksempelvis Libanon, Jemen, Jordan og Sudan — men uten å oppnå politisk makt i andre land enn Syria og Irak. Etter kuppet i 1963 har partiet sittet alene ved makten i Syria. I 1963 grep Ba'athpartiet makten også i Irak, men ble styrtet etter få måneder. I 1968 kom partiet tilbake i maktposisjon og ble sittende til 2003, da USA innledet krigen i Irak. Etter dette har partiet vært forbudt i Irak.

Et militærkupp rettet mot det historiske lederskapet til Michel Aflaq og Salah Bitar, førte i 1955 til splittelse av det syriske og irakiske partiet og dannelsen av to rivaliserende organisasjoner: Quotri (med base i Syria) og Qawmi (med base i Irak). Begge partier beholdt navnet Ba'ath og opprettholdt parallelle strukturer i den arabiske verden. Men motsetningsforholdet mellom de to partiene var så sterkt at det syriske Ba'athregimet, som eneste regjering i den arabiske verden, valgte å støtte Iran under den blodige Iran-Irak-krigen.Nikolaos van Dam, The Struggle for Power in Syria. Sectarianism, Regionalism and Tribalism in Politics (London 1979). 

 Se også 
 Saddam Hussein
 Tariq Aziz

 Referanser 

 Eksterne lenker 


Kategori:Politiske partier i Irak
Kategori:Politiske partier etablert i 1947
Kategori:Politiske partier i Syria
Kategori:Politiske partier i Libanon
Kategori:Politiske partier i Sudan
Kategori:Politiske partier i Jordan
Kategori:Politiske partier i Jemen
Kategori:1940-årene i Syria
Kategori:Politiske partier nedlagt i 1966